ଆଭେଲୁମାବ, ବିକ୍ରୟ ନାମ ବ୍ରାଭେନସିଓ, ଔଷଧ, ଯାହା ମର୍କେଲ ସେଲ୍ କର୍କଟ, ୟୁରୋଥେଲିଆଲ୍ କର୍କଟ ଏବଂ ବୃକ୍‌କୀୟ ଜୀବକୋଷ କର୍କଟ ଇତ୍ୟାଦି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା କାମ କରୁଥିବା ପର୍ଯ୍ୟନ୍ତ ଏବଂ ପାର୍ଶ୍ୱ ପ୍ରତିକ୍ରିୟା ଅତ୍ୟଧିକ ଭୟଙ୍କର ନ ହେଉଥିବା ପର୍ଯ୍ୟନ୍ତ ଦିଆଯାଏ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା, ବାନ୍ତି, ତରଳ ଝାଡ଼ା, ଇନଫ୍ୟୁଜନ୍ ପ୍ରତିକ୍ରିୟା ଏବଂ ଓଜନ ହ୍ରାସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ ଏବଂ କୋଲାଇଟିସ୍ ଭଳି ଇମ୍ମ୍ୟୁନ ମେଡିଏଟେଡ ରୋଗ ତ‌ଥା ନିମ୍ନ ଲୋହିତ ରକ୍ତ କଣିକା ଓ ଅଣନିଶ୍ୱାସ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ପ୍ରୋଟିନ୍ ପ୍ରୋଗ୍ରାମ ହୋଇଥିବା ଡେଥ୍-ଲିଗାଣ୍ଡ୍ ୧  ( - 1) ସହିତ ସଂଲଗ୍ନ ହୋଇ ରୋଗ ପ୍ରତିରୋଧକ ଶକ୍ତିଦ୍ୱାରା କର୍କଟ କୋଷକୁ ମାରିବାକୁ ଦେଇଥାଏ । ୨୦୧୭ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଆଭେଲୁମାବକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ଏହାର ଚାରି ସପ୍ତାହର ଚିକିତ୍ସା ଖର୍ଚ୍ଚ ପ୍ରାୟ ୧୪,୩୦୦ ଡଲାର ଅଟେ ।